অবশেষে কি প্রেমে পড়লেন প্রিয়ঙ্কা চোপড়া। বলি থেকে হলিউডে পাড়ি দেওয়ার পরে বহুদিন ধরে জল্পনা চলছে, কারও সঙ্গে কি ডেট করছেন প্রিয়ঙ্কা? মু্ম্বইয়ের পাপারাৎজিদের চোখ আড়াল করলেও মার্কিনি মিডিয়ার ক্যামেরা এড়িয়ে যেতে পারেননি পিগি চপস। 
আন্তর্জাতিক সংবাদমাধ্যম ‘ইউএস উইকলি’-র একটি প্রতিবেদন অনুযায়ী, ২৫ বছরের গায়ক নিক জোনাসের সঙ্গে নাকি প্রেম করছেন ৩৫ এর প্রিয়ঙ্কা।  

এই বিষয়ে অন্যান্য খবর

রাজ-বিবাহে প্রিয়ঙ্কা নজর কাড়লেন সকলের! কী জাদুতে, জেনে নিন


হলিউডের এক ঘনিষ্ঠ সূত্রের কথায়, ‘‘ওঁরা ডেট করছেন। ওঁদের রসায়ন সুন্দর। পরস্পরের প্রতি ওঁদের আগ্রহও রয়েছে বেশ।’’ 

নিক জোনাসের সঙ্গে প্রিয়ঙ্কা। ছবি— লানডার ইনস্টাগ্রাম থেকে 
প্রতিবেদনটি থেকেই জানা গিয়েছে, প্রায়ই একসঙ্গে দেখা যাচ্ছে প্রিয়ঙ্কা ও নিককে। বিভিন্ন ইভেন্টে বেশ ঘনিষ্ঠ ভাবে দু’জনকে পরস্পরের সঙ্গে খোস মেজাজে দেখাও যাচ্ছে প্রায়ই। ২৫ মে লস এঞ্জেলেসে বিউটি অ্যান্ড দ্য বিস্ট-এর লাইভ কনসার্টেও একসঙ্গে ক্যামেরাবন্দি হয়েছেন।
কিন্তু প্রিয়ঙ্কা বা নিক, কেউই মিডিয়ার সামনে মুখ খোলেননি এই ব্যাপারে।